Guwahati : आसाम बिधान सभा नि गोजां बोथोरनि जथुम्मा फैगो 28 नबेम्बरनिफ्राय जागाय जेनसिगोन।  बेनि थाखाय दासिमाव आसामनि राज्यो बेंगिरि (Governor) अदेबानि हादोरसानि संबिजिदारि गाहाइ प्रफेसार ड° जगदिश मुखि बिथाङा सुक्रबार खालि बिधान सभा नि गोजां बोथोर नि जथुमा (Winter Session) मोनसे फोसावलाइ जाबसिनो।
 आसाम बिधान सभा (Assam Legislative Assembly) नि जथुम्मायाव बेरेखा राजखान्थि (Opposition ) गोहोआ बायदि बायदि जेंनानि आयेनसालिनि आबहावाखौ दुंहावनायखौ मिजिंथिनाय जादों बेफोरनि गेजेराव हादोरारग नोगोरारि फारिलाइ (National Registration of Citizenship), रैखाथि बादा (Detention Camp), नोगोरारि सोदांनाय बिल (Citizenship Amendment Bill) ।
 मख'जाथावदि बे गोजां बोथोरनि जथुम्मायावनो राज्योनि गंब्रै बिधान सभा बियाबनिफ्राय देरहालांनाय साथाम बि जे पि दोलोनि गोदानै सायख'जानाय एम एल ए आरो सासे ए आइ उ डि एफ नि एम एल ए मोना समायखिरा लानायनि सम्भावना दं।
 रायखांनो गोनां दि राताबारि, सनारि, राङापारा बिधान सभा बियाबनि साथाम बि जे पि नि एम एल ए बिजय मालाकार, नबनिता सनदिकै आरो राजेन बरठाकुर आरो लोगोसे जनिया बिधान सभा बियाबनिफ्राय रफिकुल इस्लामआ देरहालांदोंमोन। 